pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมหารือ “แนวทางการจัดตั้งหน่วยงานกลางส่งเสริม SMEs อย่างครบวงจร”
วันพฤหัสบดีที่ 9 สิงหาคม 2561
รมว.ดิจิทัลฯ ร่วมหารือ “แนวทางการจัดตั้งหน่วยงานกลางส่งเสริม SMEs อย่างครบวงจร”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมประชุมหารือกับคณะกรรมาธิการวิสามัญพิจารณาศึกษาการจัดตั้งหน่วยงานเพื่อบริหารการส่งเสริมวิสาหกิจขนาดกลาง ขนาดเล็ก และขนาดย่อย สภานิติบัญญัติแห่งชาติ เรื่อง “แนวทางการจัดตั้งหน่วยงานกลางเพื่อทําหน้าที่ให้บริการและติดต่อประสานเชื่อมโยงหน่วยงานต่างๆที่เกี่ยวข้องกับการส่งเสริม SMEs อย่างครบวงจร” โดยในการสนับสนุนผู้ประกอบการ SMEs ของกระทรวงดิจิทัลฯ ภายใต้แผนพัฒนาดิจิทัลเพื่อเศรษฐกิจและสังคม ยุทธศาสตร์การขับเคลื่อนเศรษฐกิจด้วยเทคโนโลยีดิจิทัล มีเป้าหมายเพื่อเพิ่มขีดความสามารถในการแข่งขันของผู้ประกอบการไทย เพิ่มสัดส่วนของธุรกิจ SMEs ไทย ทั้งในภาคการเกษตร อุตสาหกรรม และบริการ ให้สามารถแข่งขันได้ทั้งในระดับภูมิภาคและระดับโลก รวมถึงการเพิ่มอันดับของดัชนีการใช้นวัตกรรมและความเชี่ยวชาญในการใช้เทคโนโลยีภายใต้ Global Competitiveness Index ของประเทศ เพิ่มสัดส่วนมูลค่าเพิ่มของอุตสาหกรรมเทคโนโลยีดิจิทัลต่อ GDP ไม่น้อยกว่าร้อยละ 25 ตลอดจนผลักดันให้ประเทศไทยเป็นหนึ่งในผู้นําอุตสาหกรรมดิจิทัลของภูมิภาค ซึ่งกระทรวงฯ จะดําเนินการสนับสนุนผู้ประกอบการ SMEs ทั้งในเชิงนโยบายและแผน มาตรการสนับสนุนทุน ด้านแผนงานและโครงการที่เกี่ยวข้อง รวมทั้งสร้างสภาพแวดล้อม แรงจูงใจ และให้ความรู้ โดยใช้แผนงาน/โครงการต่างๆ ของหน่วยงานในสังกัดกระทรวงฯ เข้าไปสนับสนุนยกระดับขีดความสามารถในการแข่งขันของผู้ประกอบการ SMEs และส่งเสริมให้เศรษฐกิจไทยเข้มแข็ง เมื่อวันที่ 8 สิงหาคม 2561 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) อาคารเดอะ ไนน์ ทาวเวอร์ แกรนด์ พระรามเก้า ถนนพระราม 9 เขตห้วยขวาง กรุงเทพฯ
*********************
รัฐบาลไทย-ข่าวทำเนียบรัฐบาล-ผลการประชุมคณะกรรมการนโยบายการเงินการคลังของรัฐ ครั้งที่ 1/2561
วันพฤหัสบดีที่ 24 พฤษภาคม 2561
ผลการประชุมคณะกรรมการนโยบายการเงินการคลังของรัฐ ครั้งที่ 1/2561
การประชุมคณะกรรมการนโยบายการเงินการคลังของรัฐ ครั้งที่ 1/2561 เมื่อวันที่ 23 พฤษภาคม 2561 โดยมีนายกรัฐมนตรี เป็นประธานการประชุมคณะกรรมการฯ ตามกฎหมายว่าด้วยวินัยการเงินการคลังของรัฐ
การประชุมคณะกรรมการนโยบายการเงินการคลังของรัฐ (คณะกรรมการฯ) ครั้งที่ 1/2561 เมื่อวันที่ 23 พฤษภาคม 2561 โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการฯ ตามกฎหมายว่าด้วยวินัยการเงินการคลังของรัฐ ซึ่งเป็นกฎหมายที่รัฐธรรมนูญแห่งราชอาณาจักรไทย พุทธศักราช 2560 ในมาตรา 62 บัญญัติให้รัฐต้องรักษาวินัยการเงินการคลังอย่างเคร่งครัดเพื่อให้ฐานะการเงินการคลังของประเทศมีเสถียรภาพและมั่นคงอย่างยั่งยืน โดยคณะกรรมการฯ ได้มีมติในเรื่องเกี่ยวกับกรอบวินัยการเงินการคลังที่สําคัญ ซึ่งสามารถสรุปได้ ดังนี้
1. คณะกรรมการฯ ได้กําหนดสัดส่วนต่าง ๆ ตามที่กฎหมายกําหนด ได้แก่
1.1 สัดส่วนสําหรับใช้เป็นกรอบวินัยในการจัดทํางบประมาณรายจ่ายประจําปี ประกอบด้วย
1.1.1 สัดส่วนงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็นต้องไม่น้อยกว่าร้อยละ 2.0 แต่ไม่เกินร้อยละ 3.5 ของงบประมาณรายจ่ายประจําปี
1.1.2 สัดส่วนงบประมาณเพื่อการชําระคืนต้นเงินกู้ของรัฐบาลและหน่วยงานของรัฐซึ่งรัฐบาลรับภาระต้องไม่น้อยกว่าร้อยละ 2.5 แต่ไม่เกินร้อยละ 3.5 ของงบประมาณรายจ่ายประจําปี โดยในส่วนของงบประมาณเพื่อการชําระดอกเบี้ยและค่าใช้จ่ายในการกู้เงินของรัฐบาลและหน่วยงานของรัฐซึ่งรัฐบาลรับภาระต้องตั้งตามภาระที่คาดว่าจะเกิดขึ้นในปีงบประมาณนั้น
1.1.3 สัดส่วนการก่อหนี้ผูกพันงบประมาณรายจ่ายข้ามปีงบประมาณไม่เกินอัตราร้อยละ 10 ของงบประมาณรายจ่ายประจําปี
1.1.4 สัดส่วนการก่อหนี้ผูกพันเกินกว่าหรือนอกเหนือไปจากที่กําหนดไว้ในกฎหมายงบประมาณรายจ่ายไม่เกินอัตราร้อยละ 5 ของงบประมาณรายจ่ายประจําปี
1.2 สัดส่วนสําหรับใช้เป็นกรอบวินัยในการมอบหมายให้หน่วยงานของรัฐดําเนินงานซึ่งรัฐบาลรับภาระที่จะชดเชยค่าใช้จ่ายหรือการสูญเสียรายได้ให้ โดยกําหนดอัตราการชดเชยค่าใช้จ่ายหรือการสูญเสียรายได้ของหน่วยงานของรัฐในการดําเนินการตามที่ได้รับมอบหมายต้องมียอดคงค้างรวมกันไม่เกินอัตราร้อยละ 30 ของงบประมาณรายจ่ายประจําปี
1.3 สัดส่วนเพื่อใช้เป็นกรอบวินัยในการบริหารหนี้ประกอบด้วย
1.3.1 สัดส่วนหนี้สาธารณะต่อผลิตภัณฑ์มวลรวมในประเทศ ต้องไม่เกินร้อยละ 60
1.3.2 สัดส่วนภาระหนี้ของรัฐบาลต่อประมาณการรายได้ประจําปีงบประมาณ ต้องไม่เกินร้อยละ 35
1.3.3 สัดส่วนหนี้สาธารณะที่เป็นเงินตราต่างประเทศต่อหนี้สาธารณะทั้งหมด ต้องไม่เกินร้อยละ 10
1.3.4 สัดส่วนภาระหนี้สาธารณะที่เป็นเงินตราต่างประเทศต่อรายได้จากการส่งออกสินค้าและบริการ ต้องไม่เกินร้อยละ 5
2. คณะกรรมการฯ ได้จัดทําแผนการคลังระยะปานกลาง โดยมีเป้าหมายการคลัง คือ “การจัดทํางบประมาณแบบสมดุล” ทั้งนี้ รายละเอียดในแผนการคลังระยะปานกลางประกอบด้วย สถานะและประมาณการเศรษฐกิจ สถานะและประมาณการการคลัง สถานะหนี้สาธารณะ และภาระผูกพันทางการเงินการคลังของรัฐบาล โดยแผนการคลังระยะปานกลางดังกล่าวจะต้องนําไปเสนอต่อคณะรัฐมนตรีเพื่อให้ความเห็นชอบ เพื่อใช้ประกอบการพิจารณาการจัดทํากรอบวงเงินงบประมาณรายจ่ายประจําปี และให้หน่วยงานของรัฐนําไปใช้ประกอบการพิจารณาจัดเก็บหรือหารายได้ การจัดทํางบประมาณ และการก่อหนี้ของหน่วยงานของรัฐต่อไป
สํานักงานเศรษฐกิจการคลัง สํานักนโยบายการคลัง
โทร. 0 2273 9020 ต่อ 3552
รัฐบาลไทย-ข่าวทำเนียบรัฐบาล-กำหนดการของนายกรัฐมนตรีในการร่วมประชุมสุดยอดอาเซียน - อินเดีย ในโอกาสครบรอบ 25 ปี ความสัมพันธ์อาเซียน-อินเดียและงานวันสถาปนาสาธารณรัฐอินเดีย ครั้งที่ 69
วันจันทร์ที่ 29 มกราคม 2561
กําหนดการของนายกรัฐมนตรีในการร่วมประชุมสุดยอดอาเซียน - อินเดีย ในโอกาสครบรอบ 25 ปี ความสัมพันธ์อาเซียน-อินเดียและงานวันสถาปนาสาธารณรัฐอินเดีย ครั้งที่ 69
กําหนดการของนายกรัฐมนตรีในการร่วมประชุมสุดยอดอาเซียน - อินเดีย ในโอกาสครบรอบ 25 ปี ความสัมพันธ์อาเซียน-อินเดียและงานวันสถาปนาสาธารณรัฐอินเดีย ครั้งที่ 69
วันนี้ (พุธ 23 มกราคม 2561) พลเอก ประยุทธ์ จันทร์โอชา นายกรัฐมนตรี เดินทางเยือนสาธารณรัฐอินเดีย เพื่อเข้าร่วมการประชุมสุดยอดอาเซียน - อินเดีย ในโอกาสครบรอบ 25 ปี ความสัมพันธ์อาเซียน-อินเดีย และรับเชิญเป็นแขกเกียรติยศร่วมกับผู้นําอาเซียน ในงานวันสถาปนาสาธารณรัฐอินเดีย ครั้งที่ 69 ระหว่างวันที่ 25-26 มกราคม 2561 ณ กรุงนิวเดลี สาธารณรัฐอินเดีย โดยมีผู้บริหารระดับสูงในคณะรัฐมนตรีเดินทางด้วย ได้แก่ นายดอน ปรมัตถ์วินัย รัฐมนตรีว่าการกระทรวงการต่างประเทศ นายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวชุติมา บุณยประภัศร รัฐมนตรีช่วยว่าการกระทรวงพาณิชย์
พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวถึงการปฏิบัติภารกิจต่างๆ ดังนี้
วันพุธที่ 24 มกราคม 2561 เวลา 14.50 น. นายกรัฐมนตรีเดินทางออกจากท่าอากาศยานทหาร 2 (กองบิน 6) กองทัพอากาศ ไปยังกรุงนิวเดลี สาธารณรัฐอินเดีย โดยเครื่องบินของกองทัพอากาศ และเดินทางถึงท่าอากาศยานกองทัพอากาศปาลาม (Palam Air Force Station) กรุงนิวเดลี ในเวลา 19.00 น. ตามเวลาท้องถิ่น ในวันเดียวกัน (เวลาไทยเร็วกว่าเวลาที่อินเดีย ประมาณ 1ชั่วโมง 30 นาที)
วันพฤหัสบดีที่ 25 มกราคม 2561 เวลา 09.30 -10.00 น . นายกรัฐมนตรีหารือทวิภาคีระหว่างกับนายนเรนทร โมที (Mr. Narendra Modi) นายกรัฐมนตรีสาธารณรัฐอินเดีย ณ เรือนรับรองรัฐบาลสาธารณรัฐอินเดีย (Hyderabad House) ต่อมา เวลา 12.15 น. นายกรัฐมนตรีร่วมงานเลี้ยงอาหารกลางวัน ซึ่งประธานาธิบดีแห่งสาธารณรัฐอินเดียเป็นเจ้าภาพเพื่อเป็นเกียรติแก่ผู้นําที่เข้าร่วมการประชุมฯ ณ ทําเนียบประธานาธิบดีแห่งสาธารณรัฐอินเดีย (ราษฎร์ปติภาวัน) และเวลา 13.50 น. การประชุมอย่างไม่เป็นทางการ (Retreat) ของการประชุมสุดยอดอาเซียน – อินเดียในหัวข้อ “ความร่วมมือด้านทะเลและความมั่นคง” (Maritime Cooperation and Security) หลังจากนั้น เวลา 17.45 น. นายกรัฐมนตรีอินเดียและผู้นําอาเซียนร่วมงานเปิดตัวตราไปรษณียกรที่ระลึก (Commemorative Stamps) ในโอกาสครบรอบ 25 ปี ความสัมพันธ์อาเซียน – อินเดีย ต่อมา เวลา 18.00 น. การประชุมเต็มคณะ (Plenary) ของการประชุมสุดยอดอาเซียน – อินเดีย ในหัวข้อ “ค่านิยมร่วมและเป้าหมายเดียวกันของอินเดีย-อาเซียน” (India-ASEAN Shared Values, Common Destiny) ในช่วงเย็น เวลา 19.30 น. นายกรัฐมนตรีและภริยาร่วมงานเลี้ยงอาหารค่ําซึ่งนายกรัฐมนตรีสาธารณรัฐอินเดียเป็นเจ้าภาพเพื่อเป็นเกียรติแก่ผู้นําประเทศที่เข้าร่วมการประชุมฯ
วันศุกร์ที่ 26 มกราคม 2561 เวลา 10.00 น. นายกรัฐมนตรีร่วมกับผู้นําอาเซียน ร่วมงานพาเหรดในโอกาสวันสถาปนาสาธารณรัฐอินเดีย ครั้งที่ 69 เมื่อเสร็จสิ้นงาน เวลา 14.30 น. นายกรัฐมนตรีเดินทางออกจากท่าอากาศยานกองทัพอากาศปาลาม เวลา 20.10 น. เดินทางถึงท่าอากาศยานทหาร 2 (กองบิน 6) กองทัพอากาศ กรุงเทพฯ
รัฐบาลไทย-ข่าวทำเนียบรัฐบาล-ข่าวดี กสร. เปิดอบรม “กฎหมายแรงงาน” ฟรี เริ่มรับสมัคร 1 พฤศจิกายน
วันพฤหัสบดีที่ 1 พฤศจิกายน 2561
ข่าวดี กสร. เปิดอบรม “กฎหมายแรงงาน” ฟรี เริ่มรับสมัคร 1 พฤศจิกายน
กรมสวัสดิการและคุ้มครองแรงงาน จัดอบรมหลักสูตร “กฎหมายแรงงานที่นายจ้าง-ลูกจ้างต้องรู้” ชวนนายจ้าง ลูกจ้าง อบรมฟรีไม่มีค่าใช้จ่าย เพื่อให้ทราบถึงสิทธิ หน้าที่ตามกฎหมายแรงงาน เปิดรับสมัครออนไลน์ เริ่ม 1 พฤศจิกายน 2561
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ตระหนักถึงความสําคัญของการสร้างการรับรู้ด้านกฎหมายแรงงาน ตลอดจนสิทธิหน้าที่ตามกฎหมายให้แก่นายจ้าง ลูกจ้าง เพื่อให้มีความรู้ความเข้าใจ สามารถปฏิบัติต่อกันได้อย่างถูกต้องตามกฎหมายและทํางานร่วมกันได้อย่างมีความสุข จึงได้จัดอบรมหลักสูตรกฎหมายแรงงานที่นายจ้าง-ลูกจ้างต้องรู้ รุ่นที่ 1 โดยผู้เข้ารับการอบรมจะได้รับความรู้เกี่ยวกับสิทธิ หน้าที่ตามกฎหมายแรงงานของกรมสวัสดิการและคุ้มครองแรงงานที่เกี่ยวข้องกับ นายจ้าง ลูกจ้าง อาทิ กฎหมายคุ้มครองแรงงาน การจัดสวัสดิการตามกฎหมาย กฎหมายความปลอดภัย อาชีวอนามัย และสภาพแวดล้อมในการทํางาน เป็นต้น ใช้ระยะเวลาในการอบรม 2 วัน ตั้งแต่วันที่ 14 - 16 พ.ย. 2561 โดยไม่ต้องเสียค่าใช้จ่ายในการอบรมแต่อย่างใด ทั้งนี้ กสร. เปิดรับสมัครรุ่นที่ 1 จํานวน 60 คน ตั้งแต่วันนี้ – 13 พฤศจิกายน 2561หรือจนกว่าจะมีผู้สมัครเต็มอัตรา โดยสามารถสมัครออนไลน์ผ่านระบบ E-register ได้ที่ http://tls.labour.go.th สอบถามข้อมูลเพิ่มเติม หมายเลขโทรศัพท์ 0-2245-1371-2
นายวิวัฒน์ กล่าวต่อไปว่า นอกจากนี้ กสร. ได้เตรียมเปิดหลักสูตรฝึกอบรมอื่น ๆ ให้แก่นายจ้าง ลูกจ้างอีกกว่า 10 หลักสูตร เพื่อเปิดโอกาสให้ได้พัฒนาศักยภาพด้านแรงงาน โดยสามารถติดตามรายละเอียดหลักสูตรอื่น ๆ ได้ที่ http://tls.labour.go.th เมนูหลัก : ฝึกอบรมทรัพยากรแรงงาน
รัฐบาลไทย-ข่าวทำเนียบรัฐบาล-การประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 จังหวัดชุมพร
วันอังคารที่ 21 สิงหาคม 2561
การประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 จังหวัดชุมพร
พลเอกประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 6 โดยมีนายอุตตม สาวนายน รัฐมนตรีว่าการกระทรวงอุตสาหกรรม ร่วมประชุม ณ สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพรเขตอุดมศักดิ์
วันนี้ (21 สิงหาคม 2561) พลเอกประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 6 โดยมีนายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และคณะรัฐมนตรี ร่วมประชุม ณ สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพรเขตอุดมศักดิ์
รัฐบาลไทย-ข่าวทำเนียบรัฐบาล-โฆษกรัฐบาลขอความร่วมมือสื่อฯ ที่ไปทำข่าวทีมฟุตบอลเยาวชน และผู้ฝึกสอนพลัดหลงอยู่ภายในถ้ำหลวง ให้ปฏิบัติตามคำแนะนำของเจ้าหน้าที่ เพื่อให้การปฏิบัติงานเป็นไปอย่างมีประสิทธิภาพ
วันพุธที่ 27 มิถุนายน 2561
โฆษกรัฐบาลขอความร่วมมือสื่อฯ ที่ไปทําข่าวทีมฟุตบอลเยาวชน และผู้ฝึกสอนพลัดหลงอยู่ภายในถ้ําหลวง ให้ปฏิบัติตามคําแนะนําของเจ้าหน้าที่ เพื่อให้การปฏิบัติงานเป็นไปอย่างมีประสิทธิภาพ
โฆษกประจําสํานักนายกรัฐมนตรี ได้ขอความร่วมมือสื่อมวลชนที่เดินทางไปทําข่าวทีมฟุตบอลเยาวชน และผู้ฝึกสอนพลัดหลงอยู่ภายในถ้ําหลวง ให้ปฏิบัติตามคําแนะนําของเจ้าหน้าที่ เพื่อให้การปฏิบัติงานเป็นไปอย่างมีประสิทธิภาพและเกิดประสิทธิผลอย่างเต็มที่
วันนี้ ( 27 มิ.ย 61 ) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวชี้แจงถึงกรณีทีมฟุตบอลเยาวชน “หมูป่าอะคาเดมีแม่สาย” พร้อมผู้ฝึกสอน รวม 13 คน ซึ่งพลัดหลงอยู่ภายในถ้ําหลวง เขตวนอุทยานถ้ําหลวง-ขุนน้ํานางนอน อําเภอแม่สาย จังหวัดเชียงรายว่า วันนี้สมเด็จพระเจ้าอยู่หัวทรงมีรับสั่งผ่านราชเลขาธิการ และนายกรัฐมนตรีได้นําพระราชกระแสรับสั่ง แจ้งต่อที่ประชุมคณะรัฐมนตรีว่า สมเด็จพระเจ้าอยู่หัว ทรงห่วงใยทั้งเด็กนักเรียนทีมฟุตบอลเยาวชน “หมูป่าอะคาเดมีแม่สาย” และผู้ฝึกสอน รวม 13 คน ตลอดจนเจ้าหน้าที่ทุกฝ่ายที่เกี่ยวข้อง โดยเฉพาะเจ้าหน้าที่ที่ไปร่วมค้นหา ขอให้ดําเนินการทุกอย่างด้วยความละเอียดรอบคอบ
พร้อมกันนี้ โฆษกประจําสํานักนายกรัฐมนตรี ได้กล่าวเพิ่มเติมว่า แม้ในช่วงเวลาที่นายกัฐมนตรี ปฏิบัติหน้าที่อยู่ที่ต่างประเทศ ได้มีการติดตามเรื่องนี้ตลอดเวลา รวมทั้งกรณีที่ชาวต่างประเทศได้รับข้อมูลข่าวสารเกี่ยวกับเหตุการณ์ดังกล่าว และมีกรณีหลายอย่างเช่น เรื่องไสยศาสตร์ ทําให้ชาวต่างประเทศบางคนที่ไม่เข้าใจเกี่ยวกับวัฒนธรรมของคนไทย มองภาพลักษณ์ประเทศไทยไปในทางที่ไม่ดีเท่าที่ควร ซึ่งทุกฝ่ายและทุกหน่วยงานที่เกี่ยวข้องได้ส่งกําลังใจไปให้เยาวชนและผู้ฝึกสอนทีมฟุตบอล“หมูป่าอะคาเดมีแม่สาย”รวม 13 คน ให้รอดปลอดภัย ขณะที่เจ้าหน้าที่กระทรวงมหาดไทยร่วมกับกรมประชาสัมพันธ์ ได้มีการบริหารจัดการด้วยการจัดตั้งศูนย์สื่อมวลชน โดยเชิญผู้ว่าราชการจังหวัดเชียงราย และผู้ที่เกี่ยวข้องเพื่อเป็นผู้ชี้แจงและให้ข้อมูลต่าง ๆ แก่สื่อมวลชนที่ติดตามเข้าไปทําข่าวในพื้นที่ ตามช่วงเวลาที่เหมาะสม โดยขอความร่วมมือสื่อมวลชนให้อยู่ในพื้นที่ที่กําหนดและไม่ควรเข้าไปใกล้พื้นที่ที่เจ้าหน้าที่ปฏิบัติงานมากจนเกินไป จนส่งผลทําให้การปฏิบัติงานไม่เกิดประสิทธิภาพและประสิทธิผลอย่างเต็มที่
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลขานรับสภาท่องเที่ยวโลก มุ่งสู่การเป็นตลาดท่องเที่ยวรายใหญ่อันดับ 3 ของโลก  "ยกระดับแหล่งท่องเที่ยวท้องถิ่น ชูเอกลักษณ์ไทย" เพื่อเชื่อมโยงสู่ภูมิภาคอาเซียน
วันจันทร์ที่ 27 มีนาคม 2560
รัฐบาลขานรับสภาท่องเที่ยวโลก มุ่งสู่การเป็นตลาดท่องเที่ยวรายใหญ่อันดับ 3 ของโลก  "ยกระดับแหล่งท่องเที่ยวท้องถิ่น ชูเอกลักษณ์ไทย" เพื่อเชื่อมโยงสู่ภูมิภาคอาเซียน
รัฐบาลขานรับสภาท่องเที่ยวโลก มุ่งสู่การเป็นตลาดท่องเที่ยวรายใหญ่อันดับ 3 ของโลกภายใน 10 ปี เล็งยกระดับแหล่งท่องเที่ยวท้องถิ่น ชูเอกลักษณ์ไทยในระดับอินเตอร์ เชื่อมโยงภูมิภาคอาเซียน
วันนี้ (25 มีนาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี รู้สึกยินดีที่สภาการเดินทางและท่องเที่ยวโลก (WTTC) คาดการณ์ว่า ประเทศไทยจะเป็นตลาดส่งออกนักเดินทางรายใหญ่อันดับ 3 ของโลกแทนประเทศสเปน ภายในปี 2570 ถัดจากจีนและอินเดีย แม้จะมีความท้าทายทางด้านเศรษฐกิจและการเมืองเกิดขึ้นทั่วโลก
“ปีที่ผ่านมาการท่องเที่ยวและเดินทางในประเทศไทยขยายตัวมากที่สุดในอาเซียนใกล้เคียงกับเวียดนาม คือ ร้อยละ 10.7 ตามด้วยฟิลิปปินส์ สิงคโปร์ และเวียดนาม ส่วนภาพรวมของการท่องเที่ยวและเดินทางโลกขยายตัวมากกว่าการขยายตัวทางเศรษฐกิจถึงร้อยละ 3.3 เป็นปีที่ 6 ติดต่อกัน สร้างรายได้ทั่วโลกราว 263.4 ล้านล้านบาท คิดเป็นร้อยละ 10.2 ของจีดีพีโลก”
ทั้งนี้ นายกรัฐมนตรีอยากให้ภาครัฐ เอกชน และประชาสังคมใช้โอกาสนี้ร่วมกันรักษามรดกด้านการท่องเที่ยว เช่น ทรัพยากรธรรมชาติ ประเพณีวัฒนธรรม อัธยาศัยไมตรีและการบริการที่ดี รวมทั้งยกระดับคุณภาพมาตรฐานของการให้บริการให้ดีขึ้นอีกเทียบเท่าระดับสากล ทั้งสิ่งอํานวยความสะดวก ที่พัก ห้องน้ํา โปรแกรมการท่องเที่ยว ความซื่อสัตย์ของผู้ให้บริการ การสื่อสารภาษาอังกฤษ ฯลฯ เพื่อให้ประเทศไทยเป็นจุดหมายปลายทางยอดนิยมอันดับต้น ๆ ของโลกเร็วขึ้น โดยไม่ต้องรอให้ถึง 10 ปี
“ท่านนายกฯ กําชับหน่วยงานที่เกี่ยวข้อง ไม่ว่าจะเป็นกระทรวงการท่องเที่ยวและกีฬา จังหวัด อําเภอ หรือองค์กรปกครองส่วนท้องถิ่น ให้ร่วมกันคิดและพัฒนาแหล่งท่องเที่ยวในระดับท้องถิ่นเพื่อเป็นทางเลือกใหม่ ให้แก่นักเดินทาง ทําให้ผู้มาเยือนได้สัมผัสกับวิถีชีวิตของคนไทยในแง่มุมที่แตกต่างกันและใช้เวลาท่องเที่ยวให้นานขึ้น ทั้งภาคเหนือ กลาง อีสาน ใต้ พร้อมทั้งสร้างกิจกรรมการท่องเที่ยวเชื่อมโยงจากจังหวัดหนึ่งไปยังอีกจังหวัดหนึ่งหรือชุมชนใกล้เคียง และเชื่อมต่อไปสู่ประเทศเพื่อนบ้าน เพื่อสร้างความเข้มแข็งให้แก่ภูมิภาคอาเซียน”
สําหรับกรณีที่มีการวิพากษ์วิจารณ์ว่า รัฐบาลเห็นชอบสนับสนุนงบประมาณ 300 ล้านบาท เพื่อเป็นเจ้าภาพจัดการแข่งขันรถจักรยานยนต์ชิงแชมป์โลก หรือโมโตจีพี ระยะ 3 ปี ระหว่างปี 2561 – 2563 เป็นการเอื้อประโยชน์แก่คนบางกลุ่มนั้น ขอเรียนว่า เรื่องนี้เป็นเรื่องที่คณะกรรมการด้านการท่องเที่ยวเป็นผู้เสนอให้คณะรัฐมนตรีพิจารณา โดยเป็นโครงการร่วมลงทุนระหว่างรัฐกับเอกชน ซึ่งรัฐบาลเห็นว่าเป็นประโยชน์ต่อประเทศชาติโดยรวม จึงให้ความเห็นชอบ โดยไม่ได้มองว่าเป็นของใคร หรือพวกใครทั้งสิ้น
******************************
รัฐบาลไทย-ข่าวทำเนียบรัฐบาล-“บิ๊กอู๋” มอบเงินเยียวยาครอบครัวเด็กไฟดูดที่โคราช พร้อมเอาผิดนายจ้างตามกฎหมาย
วันศุกร์ที่ 12 ตุลาคม 2561
“บิ๊กอู๋” มอบเงินเยียวยาครอบครัวเด็กไฟดูดที่โคราช พร้อมเอาผิดนายจ้างตามกฎหมาย
รมว.แรงงาน มอบเงินเยียวยาช่วยเหลือครอบครัวเด็กนักเรียนที่ถูกไฟฟ้าดูดขณะทํางานอยู่ที่ร้านคาร์แคร์ จ.นครราชสีมา ในช่วงปิดเทอม พร้อมดําเนินการเอาผิดนายจ้างตามกฎหมา
เมื่อวันที่ 12 ตุลาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน มอบเงินเยียวยาแก่ครอบครัวของนักเรียนที่ถูกไฟฟ้าดูดจนอาการสาหัสขณะทํางานอยู่ในร้านคาร์แคร์ จ.นครราชสีมา ซึ่ง ด.ช.ชัยวัฒน์ เสือสูงเนิน อายุ 14 ปี นักเรียนชั้น ม. 1 โรงเรียนมัธยมแห่งหนึ่งจังหวัดนครราชสีมา ทํางานร้านเอพี คาร์แคร์ ตั้งอยู่บ้านหนองบง หมู่ที่ 5 ต.สุรนารี อ.เมืองนครราชสีมา จ.นครราชสีมา เพื่อหารายได้ในช่วงปิดเทอมเดือน มี.ค. - พ.ค. และถูกไฟฟ้าดูดได้รับบาดเจ็บสาหัสจนเป็นเหตุให้อัมพาตนอนติดเตียงนั้น ในส่วนของกระทรวงแรงงาน ได้สั่งการให้กรมสวัสดิการและคุ้มครองแรงงานตรวจสอบข้อเท็จจริงหากพบนายจ้างไม่ปฏิบัติตามกฎหมายก็จะดําเนินการตามกฎหมาย รวมทั้งได้ให้สํานักงานประกันสังคมเข้าช่วยเหลือเยียวยาตามสิทธิประโยชน์แก่ลูกจ้างในทันที
พล.ต.อ.อดุลย์ฯ กล่าวต่อว่า จากการสอบสวนข้อเท็จจริงจากนายจ้างลูกจ้างและรวบรวมพยานหลักฐานทั้งหมดของกรมสวัสดิการและคุ้มครองแรงงาน พบว่า นายจ้างได้จ้าง ด.ช.ชัยวัฒน์ เสือสูงเนิน อายุ 13 ปี เข้าทํางานในตําแหน่งเด็กล้างรถ โดยได้รับค่าจ้างวันละ 200 บาท ซึ่งได้ดําเนินคดีกับนายจ้าง
1) มีความผิดตามพ.ร.บ.คุ้มครองแรงงาน 2541 มาตรา 44 ใช้แรงงานเด็กต่ํากว่า 15 ปี มีอัตราโทษปรับตั้งแต่ 4 แสน ถึง 8 แสนบาท ต่อลูกจ้างหนึ่งคน หรือจําคุกไม่เกิน 2 ปี หรือทั้งจําทั้งปรับ, 2) มาตรา 90 จ่ายค่าจ้างต่ํากว่าค่าจ้างขั้นต่ํา โทษจําคุกไม่เกิน 6 เดือนหรือปรับไม่เกิน 1 แสนบาท หรือ ทั้งจําทั้งปรับ 3) มีความผิดตามพ.ร.บ.ความปลอดภัย อาชีวอนามัย และสภาพแวดล้อมในการทํางาน พ.ศ. 2554 ตามมาตรา 8 ประกอบกฏกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับไฟฟ้า ซึ่งนายจ้างไม่ดูแลสายไฟฟ้ากรณีชํารุดหรือมีกระแสไฟรั่วไหลก่อให้เกิดอันตรายต่อลูกจ้าง 4) มีความผิดตามมาตรา 34 กรณีลูกจ้างประสบอันตรายแล้วนายจ้างไม่แจ้งต่อพนักงานตรวจแรงงาน โดยมีโทษสูงสุดจําคุกไม่เกิน 1 ปี หรือปรับไม่เกิน 4 แสนบาท ทั้งนี้ นิติกรสํานักงานสวัสดิการและคุ้มครองแรงงานจังหวัดนครราชสีมาได้ดําเนินการร้องทุกข์กล่าวโทษเป็นคดีอาญาต่อพนักงานสอบสวนกับนายจ้างเรียบร้อยแล้วที่ สภ.โพธิ์กลาง อ.เมือง จ.นครราชสีมา พร้อมดําเนินการเรียกร้องส่วนต่างของค่าจ้างที่ลูกจ้างต้องได้รับตามอัตราค่าจ้างขั้นต่ําให้ลูกจ้างด้วย
สําหรับมาตรการช่วยเหลือเยียวยากรณีลูกจ้างประสบอันตรายหรือเจ็บป่วยจากทางทํางาน กระทรวงแรงงาน โดยสํานักงานประกันสังคมจะจ่ายเงินทดแทนกรณีหยุดพักรักษาตัว ได้รับค่าทดแทน 60 % ของค่าจ้าง ไม่เกิน 1 ปี เป็นเงิน 59,904 บาท กรณีทุพพลภาพ ได้รับค่าทดแทน 60% ของค่าจ้าง เป็นเวลา 15 ปี เป็นเงิน 898,560 บาท และค่ารักษาพยาบาลเท่าที่จ่ายจริงตามความจําเป็น แต่ไม่เกิน 2,000,000 บาท ทั้งนี้ กระทรวงแรงงาน ยังมีมาตรการในการประชาสัมพันธ์สร้างการรับรู้เพื่อให้นายจ้างปฏิบัติตามกฎหมายคุ้มครองแรงงานและความปลอดภัยในการทํางานอย่างเคร่งครัด โดยสามารถสอบถามได้ที่สํานักงานสวัสดิการและคุ้มครองแรงงานจังหวัดทั่วประเทศ หรือโทร.สายด่วนกระทรวงแรงงานน 1506
-----------------------------
รัฐบาลไทย-ข่าวทำเนียบรัฐบาล-อนุทิน SAY NO สารเคมีอันตรายทางการเกษตร
วันพฤหัสบดีที่ 19 กันยายน 2562
อนุทิน SAY NO สารเคมีอันตรายทางการเกษตร
รองนายกรัฐมนตรีและรัฐมนตรีว่าการกระทรวงสาธารณสุข ยืนยันกระทรวงสาธารณสุขไม่เอาสารเคมีอันตราย เพื่อลดผลกระทบต่อสุขภาพเกษตรกรและประชาชน
รองนายกรัฐมนตรีและรัฐมนตรีว่าการกระทรวงสาธารณสุข ยืนยันกระทรวงสาธารณสุขไม่เอาสารเคมีอันตราย เพื่อลดผลกระทบต่อสุขภาพเกษตรกรและประชาชน
วันนี้ (19 กันยายน 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุข ยืนยันว่าการใช้สารเคมีที่ใช้ทางการเกษตร 3 ชนิด ได้แก่ พาราควอต คลอร์ไพริฟอส และไกลโฟเสต มีอันตรายต่อสุขภาพ ซึ่งได้พูดคุยกับรัฐมนตรีช่วยว่าการกระทรวงเกษตรและสหกรณ์ และรัฐมนตรีว่าการกระทรวงอุตสาหกรรม ก็มีความเห็นตรงกันว่าไม่เอาสารเคมีดังกล่าว และขณะนี้หน่วยงานที่เกี่ยวข้องอยู่ระหว่างการหามาตรการทดแทนการใช้สารเคมี เพื่อป้องกันผลกระทบ อันตรายต่อสุขภาพของเกษตรกรและประชาชน
“เพื่อให้เกิดการขับเคลื่อนการทํางาน ได้ตั้งคณะทํางานรณรงค์และขับเคลื่อนการยุติการใช้สารเคมีทางการเกษตรที่อันตรายต่อสุขภาพ เพื่อให้ความรู้ สร้างกระแสให้เกษตรกรและประชาชนเห็นความสําคัญถึงผลกระทบที่มีต่อสุขภาพ เมื่อ 3 กระทรวงร่วมมือกันคาดว่าจะดําเนินการแล้วเสร็จได้ภายในเดือนธันวาคมนี้” นายอนุทินกล่าว
********************************* 19 กันยายน 2562
รัฐบาลไทย-ข่าวทำเนียบรัฐบาล-“กระทรวงยุติธรรม” ร่วมขับเคลื่อนการดำเนินงานแก้ไขปัญหายาเสพติด
วันศุกร์ที่ 28 ธันวาคม 2561
“กระทรวงยุติธรรม” ร่วมขับเคลื่อนการดําเนินงานแก้ไขปัญหายาเสพติด
กระทรวงยุติธรรม ร่วมขับเคลื่อนการดําเนินงานแก้ไขปัญหายาเสพติด
ในวันพฤหัสบดีที่ ๒๗ธันวาคม ๒๕๖๑ เวลา ๑๓.๓๐น.
ณ ห้องประชุมเชิดชัย วรรณสถิตย์ สํานักงานคณะกรรมการป้องกันและปราบปรามยาเสพติด
พลเอก ชัชชาญ ช้างมงคล รัฐมนตรีช่วยว่าการกระทรวงกลาโหม
เป็นประธานในการแถลงข่าวสรุปผลการดําเนินงานขับเคลื่อนการแก้ไขปัญหายาเสพติด
เร่งด่วนรอบ ๒เดือน ครอบคลุมทุกมิติ การดําเนินงานยาเสพติดของรัฐบาล
ทั้งด้านการสกัดกั้น การปราบปราม การป้องกัน การบําบัดรักษายาเสพติดและการบังคับใช้กฎหมาย
โดยมี พันตํารวจเอก ดุษฎี อารยวุฒิ รองปลัดกระทรวงยุติธรรม
นายนิยม เติมศรีสุข เลขาธิการคณะกรรมการป้องกันและปราบปรามยาเสพติด
คณะผู้บริหารในสังกัดกระทรวงยุติธรรม ผู้แทนจากหน่วยงานที่เกี่ยวข้อง และสื่อมวลชน เข้าร่วมฯ
รัฐบาลไทย-ข่าวทำเนียบรัฐบาล-รองนายกรัฐมนตรี เดินทางติดตามการดำเนินโครงการพัฒนาแหล่งน้ำเพื่อการเกษตร พร้อมระบบส่งน้ำ
วันศุกร์ที่ 18 สิงหาคม 2560
รองนายกรัฐมนตรี เดินทางติดตามการดําเนินโครงการพัฒนาแหล่งน้ําเพื่อการเกษตร พร้อมระบบส่งน้ํา
รองนายกรัฐมนตรี เดินทางติดตามการดําเนินโครงการพัฒนาแหล่งน้ําเพื่อการเกษตร พร้อมระบบส่งน้ํา
วันนี้ (18 สิงหาคม 2560) เวลา 08.45 น. พลเอก ธนะศักดิ์ ปฏิมาประกร รองนายกรัฐมนตรี เดินทางไปติดตามการดําเนินโครงการพัฒนาแหล่งน้ําเพื่อการเกษตร พร้อมระบบส่งน้ํา บ้านห้วยบง ตําบลท่าสาย อําเภอเมืองเชียงราย จังหวัดเชียงราย
โดยรองนายกรัฐมนตรีได้เดินทางพร้อมด้วย พลเรือเอก อมรเทพ ณ บางช้าง ประธานคณะทํางานกลั่นกรองแผนงาน/โครงการ ของรองนายกรัฐมนตรี คณะที่ 2/2 ประจําเขตตรวจราชการที่ 16 และคณะ ลงพื้นที่ตรวจติดตามความก้าวหน้าในการดําเนินโครงการ
โครงการดังกล่าวประกอบด้วยงานก่อสร้างฝายน้ําล้น แบบ มข.2527 ขนาดกว้าง 10 เมตร สูง 2 เมตร จํานวน 1 แห่ง และงานก่อสร้างท่อลอดเหลี่ยม คสล.แบบ 3 ช่องทาง ขนาด 2.10*2.10 เมตร ยาว 7 เมตร โดยพบว่า ดําเนินการไปแล้วประมาณร้อยละ 40 และคาดว่าจะแล้วเสร็จภายในเดือนกันยายน เมื่อดําเนินการแล้วเสร็จจะทําให้ประชาชนหลายหมู่บ้านได้ประโยชน์จากการใช้น้ําเพื่อการเกษตร และลดรายจ่ายในการทําเกษตรกรรมได้จํานวนมาก ส่งผลให้ประชาชนมีความเป็นอยู่ที่ดีขึน
รัฐบาลไทย-ข่าวทำเนียบรัฐบาล-นายกรัฐมนตรีและภริยาเป็นประธานในพิธีทำบุญตักบาตร เนื่องในโอกาสวันคล้ายวันเฉลิมพระชนมพรรษา  พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 2561
วันพุธที่ 5 ธันวาคม 2561
นายกรัฐมนตรีและภริยาเป็นประธานในพิธีทําบุญตักบาตร เนื่องในโอกาสวันคล้ายวันเฉลิมพระชนมพรรษา  พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 2561
นายกรัฐมนตรีและภริยาเป็นประธานในพิธีทําบุญตักบาตร เนื่องในโอกาสวันคล้ายวันเฉลิมพระชนมพรรษา  พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 2561
วันนี้ (5 ธันวาคม 2561) เวลา 07.00 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรี และนางนราพร จันทร์โอชา ภริยา เป็นประธานในพิธีทําบุญตักบาตร เนื่องในโอกาสวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 2561 โดยมีคณะองคมนตรีและคู่สมรส ประธานองค์กรอิสระและคู่สมรส คณะรัฐมนตรีและคู่สมรส เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการเหล่าทัพและผู้บัญชาการตํารวจแห่งชาติ หัวหน้าส่วนราชการ เข้าร่วมตักบาตรพระสงฆ์
โอกาสนี้ นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร ต่อจากนั้น เจ้าหน้าที่อาราธนาศีล พระสงฆ์ให้ศีล จบ สวดพระพุทธมนต์ นายกรัฐมนตรีและภริยา องคมนตรี ประธานสภานิติบัญญัติแห่งชาติ ประธานศาลฎีกา ถวายเครื่องไทยธรรมแด่พระสงฆ์ นายกรัฐมนตรีถวายผ้าไตรแด่พระสงฆ์ จํานวน 10 ไตร พระสงฆ์สดัปกรณ์ อนุโมทนา นายกรัฐมนตรีกรวดน้ํารับพร กราบลาพระรัตนตรัย แล้วถวายความเคารพพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร
จากนั้น นายกรัฐมนตรีและภริยา เดินไปยังบริเวณโต๊ะตักบาตรเพื่อร่วมพิธีตักบาตรพระสงฆ์ จํานวน 500 รูป สําหรับอาหารแห้ง และสิ่งของที่ได้จากการตักบาตรครั้งนี้ หน่วยงานที่เกี่ยวข้องจะได้นําไปช่วยเหลือผู้ประสบอุทกภัยในจังหวัดที่ประสบภัยต่อไป
...........................
กลุ่มประชาสัมพันธ์และเผยแพร่ สํานักโฆษก